169. ΝΟΜΟΣ υπ’ αριθ.  2364 της 5/6  Δεκ. 1995  (ΦΕΚ Α΄  252) Σύσταση του Σώματος Ενεργειακού Ελέγχου και Σχεδιασμού. Εισαγωγές, μεταφορά, εμπορία και διανομή φυσικού αερίου και άλλες διατάξεις. Άρθρ.11.-2.Τακτικοί υπάλληλοι που υπηρετούν στη Γενική Γραμματεία Έρευνας και Τεχνολογίας του Υπουργείου Βιομηχανίας, Ενέργειας και Τεχνολογίας, κατά τη δημοσίευση του παρόντος, με απόσπαση από δημόσιες υπηρεσίες, Ν.Π.Δ.Δ. και νομικά πρόσωπα ιδιωτικού δικαίου τα οποία υπάγονται στις περιπτ. δ΄, ε΄ και στ΄ της παρ. 1 του άρθρ. 2.Ε.β.169 Υπαλληλικός Κώδικας 14  του  Νόμ. 2190/1994, μπορούν με αίτησή  Σελ. 318,264 Τεύχος 1345 Σελ. 26 τους στην υπηρεσία στην οποία ανήκουν οργανικά να ζητήσουν τη μετάταξή τους στη Γενική Γραμματεία Έρευνας και Τεχνολογίας. Η αίτηση υποβάλλεται εντός διμήνου από τη δημοσίευση του παρόντος νόμου. Η μετάταξη αποφασίζεται από το Υπηρεσιακό Συμβούλιο της Γενικής Γραμματείας Έρευνας και Τεχνολογίας σύμφωνα με τα κατωτέρω: α.Ύπαρξη σύμφωνης γνώμης του Υπηρεσιακού Συμβουλίου της Υπηρεσίας ή του φορέα που ανήκει ο υπάλληλος ή του συλλογικού οργάνου διοίκησης του φορέα, εάν δεν λειτουργεί Υπηρεσιακό Συμβούλιο. β.Η μετάταξη γίνεται σε θέση κλάδων όμοιων ή συναφών τυπικών προσόντων. γ.Οι υπάλληλοι που μετατάσσονται και έχουν την ιδιότητα μόνιμου δημόσιου υπαλλήλου κατατάσσονται σε βαθμό ανάλογα με το χρόνο της υπηρεσίας που έχει διανυθεί στο φορέα από το χρόνο που γίνεται η μετάταξη. Τυχόν επιπλέον τακτικές αποδοχές διατηρούνται ως προσωπική διαφορά, η οποία συμψηφίζεται σταδιακά, κατά τη χορήγηση του επόμενου μισθολογικού κλιμακίου ή επιδόματος χρόνου υπηρεσίας ή αυξήσεις των αποδοχών για οποιαδήποτε άλλη αιτία. δ.Οι υπάλληλοι που μετατάσσονται και έχουν την ιδιότητα του υπαλλήλου με σχέση εργασίας ιδιωτικού δικαίου αορίστου χρόνου κατατάσσονται σε θέσεις της κατηγορίας αυτής. Για τις λοιπές διατάξεις βλέπε τόμ. 13 σελ. 30,462. 